Som følge av Den store nordiske krig i perioden 1700–1721 ble befestningene i byen vedtatt forsterket, og dette gjaldt både Kristiansten festning og skansevollene. En ny byport erstattet den gamle fra 1643 og denne stod ferdig oppført i 1749 med monogram av Frederik V. Den var sannsynligvis bygget av murmester Rasmus Banch, som også stod bak utbygging av blant andre Kristiansten og Vår Frue kirke.